Nr. ................/..............................

**DECIZIA ETAPEI DE ÎNCADRARE**

**Draft**

 Ca urmare a solicitării de emitere a acordului de mediu adresate de **COMUNA LIVEZILE,** cu sediul in judetul Mehedinti , comuna Livezile ,sat Livezile , înregistrată la APM Mehedinţi cu nr. 10775 din 16.09.2022 a completarilor inregistrate cu nr.14216din 14.12.2022;

* **Legii nr. 292/2018** privind evaluarea impactului anumitor proiecte publice și private asupra mediului,
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare,

Agenția pentru Protecția Mediului Mehedinți ***decide,*** ca urmare a consultărilor desfășurate în cadrul ședinței Comisiei de analiză tehnică din data de 9.02.2023 că proiectul **,, Optimizarea consumului de apa in localitatea Livezile si cresterea capacitatii apei extrase pentru consumul de apa in localitatea Izvoralu de Jos al comuna Livezile,, *”*,** propus a fi amplasat în **județul Mehedinți, comuna Livezile , intravilan satele sateșe Livezile si Izvoralu de Jos, *nu se supune evaluării impactului asupra mediului.***

 **Justificarea prezentei decizii:**

**I.Motivele pe baza cărora s-a stabilit neefectuarea evaluării impactului asupra mediului sunt următoarele:**

**1**.Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, *Anexa nr. 2:pct 10b),,proiecte de dezvolatre urbana….,, si pct.2 industria extractiva lit .d3-,,foraje pentru alimentare cu apa,,* iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului.***

 **2.Caracteristicile proiectului**

 **2.1 Dimensiunea și concepția întregului proiect**

 **Prin prezentul proiect se propune realizarea**  bransamentelor la consumatori pe domeniul public al Comunei Livezile.

Pentru localitatea Livezile se propune prin prezentul proiect realizarea a 495 bransamente la consumatori in care vor fi montate contoarele cu apa pentru o eficientizare a consumului de apa si implicit realizarea incasarilor la consumul real necesare intretinerii sistemului de alimentare cu apa.

Pentru localitatea Izvoralu de jos, realizarea unui nou foraj de adancime va acoperi necesarul de apa al localitatii pe tot parcursul anului.

**Situatia existenta:**pentru localitatea **Livezile** exista un sistem centralizat de alimentare cu apa realizat in anul 2000, an in care nu era permisa legislativ realizarea de bransamente la consumatori.

Pentru localitatea **Izvoralu de Jos** exista un sistem centralizat de alimentare cu apa realizat in anul 2020, la realizarea forajului explorare/exploatare s-a constatat ca straturile acvifere pentru extragerea apei nu se gasesc conform studiului hidrogeologic. Neacoperind cantitatea de apa necesara s-a stabilit continuarea forajului pana la adancimea de 160m.

 **Situatia propusa**

* **Izvoralu de Jos**

 Sursa de apa propusa este amplasata in localitatea Izvorălu de Jos si este formată dintr-un foraj de adancime (H=cca. 170 m).

 Forajul este situat in partea de Nord a localitatii si va fi imprejmuit pentru asigurarea zonei de protectie sanitara.

 Aductiunea de apa de la forajul propus la gospodaria de apa se va face printr-un camin echipat cu vana de sens la conducta de aductiune existenta a forajului F2 ce se afla la distanta de 377 m de forajul propus. Conducta de aductiune de la forajul propus va fi de tip PEID cu acoperire protectiva , Pn 10 bari, D75mm, L= 377m.

* Front de captare ( 1 buc) - foraj : F3

- Cabine foraje (1 buc)

- Instalatii hidraulice la foraj ( 1 buc)

- Instalatii electrice la putul forat ( 1 buc)

- Conducte de aductiune apa de la foraj la aductiune existenta a forajului F2

- Imprejmuire foraj F3

 Frontul de captare – foraj (1 buc) - la gradul actual de cunoastere al apelor subterane din perimetrul amintit, se poate aprecia ca rezolvarea cerintei de apa solicitata de beneficiar se poate face prin executia unui foraj hidrogeologic, care sa investigheze si sa capteze orizonturile freatice si eventual stratele acvifere romaniene; adancimea de forare recomandata H = cca. 170 m.

 Forajul F3 va avea in mod obligatoriu un caracter de explorare/exploatare si va fi executat la o adancime de cca170 m. se va prevedea un perimetru de protectie sanitara in regim sever in jurul forajului F3.

 Execuţia forajului va fi încredinţată unei firme cu experienţă în execuţia forajelor hidrogeologice şi pentru alimentari cu apă, care să deţină certificat de atestare eliberat de Ministerul Mediului şi Gospodăririi Apelor.

 Diametrul sapei pentru executia forajului va fi de 444,5 mm, iar diametrul coloanei de extractie apa va fi de 200 mm, din PVC, in zonele in care se intalnesc straturi de apa se prevad filtre in coloana de colectare apa.

* Cabina foraj – 1buc + Instalatii hidraulice la foraj

 Forajul este prevazut cu o cabina din PVC/ PAFS care va adaposti capatul superior al forajului, instalatiile electrice si hidraulice aferente. Coloana definitiva a putului se va inchide la partea superioara cu o piesa speciala - casca forajului. Aceasta are rolul de a impiedica patrunderea diverselor corpuri straine ce ar putea duce la contaminarea si infundarea forajului , sau deteriorarea instalatiilor.

 Cabina forajului are dimensiunile D 1400 si H 2390 mm. Instalatia hidraulica a putului se va executa din conducta PEID, (Dn75mm) pe care se vor monta armaturile aferente:

- robinet de retinere cu clapeta cu Dn = 65 mm; Pn 10 bar

- filtru de impuritati Y Ø 65 mm; Pn 10 bar

- contor apa rece Ø 65 mm

- redresor de flux amonte Ø 65 mm cu flansa

- robinet cu sfera si flansa Ø 65 mm

- robinet cu sfera si mufe Ø ½”

- robinet cu sfera si mufe Ø ¾”

 S-a prevazut instalarea unei electropompe submersibila multietajata din inox, ale carei caracteristici sunt : Q = 1.0 l/sec si H = 100 mca, P = 2.2 kw, panou protectie si automatizare cu 2 electrozi de nivel , cablu alimentare 4 x 6 mm si cordelina ancorare. Pornirea si oprirea electropompei se va face automat functie de nivelul apei din rezervor si din foraj forat.

* **Instalatii electrice la foraj (1buc)** - instalatia de forta va asigura alimentarea cu energie electrica a pompei submersibile si iluminatul in cabina. Pentru protectia si comanda motoarelor s-au prevazut contactoare automate cu relee si prize de pamant. Puterea instalata pentru foraj este de 3 kw.
* **Conducte de aductiune apa de la foraj la rezervorul** de apa - canducta de aductiune de la forajul F3 are lungimea de 377 metri.
* **Imprejmuire foraj F3 - L = 100 m** - se va executa pentru crearea zonei de protectie sanitara in regim sever. Imprejmuirea forajului se va executa din panouri de plasa zincata pe rame din OL montate pe stalpi metalici, fixati in fundatii din beton monolit izolati.

 Legatura conductei de aductiune de la forajul F3 propus la conducta de aductiunea de la forajul F2 existent se va face printr-un camin din PE echipat cu o vana de sens pe traseul de la forajul F3, aductiunea propusa se va realiza dintr-o conducta tip PEID cu acoperire protectiva din PP, PE100, Sdr17, Pn10 bari, D75mm in lungime de L=377m.

* **Livezile**

 Se vor realiza bransamente individuale la consumatorii de apa din localitatea Livezile vor fi in nr de 495 buc.

 Bransamentele la consumatori se vor amplasa pe domeniul public la limita de proprietate si se vor realiza folosind camine din PE complet echipate inclusiv contorul pentru masurarea consumului de apa.

 **Suprafaţa ocupata cu lucrarile proiectate**

 Dimensiunile în plan ale incintei forajului de apa din localitate ,100 mp (40 ml imprejmuire).

 Suprafetele ocupate permanent si temporar sunt urmatoarele:

|  |  |  |
| --- | --- | --- |
| **Suprafata ocupata** | **Temporar** | **Definitiv** |
| **Bransamente la consumatori pentru localitatea Livezile** |  | - | 495mp |
| **Front de captare apa 1 Foraj localitatea Izvoralu de Jos** | 100mp | - | 100mp |
| **Aductiune apa localitatea Izvoralu de Jos** | 377mp | - | 377mp |
| **Organizare de santier** | 200 mp | 200mp | - |
| **total** | 677mp |  |  |
| **din care:** |  |  |  |
|  |  |  |  |
| **ocupata permanent =**  | 477mp |  |  |
|  |  |  |  |
| **ocupata temporar Organizare de santier =** | 200mp |  |  |

**-materiile prime, energia si combustibilii utilizati, mod de asigurare**

Materiile prime folosite la faza de construire vor fi:

- conducte PEID pentru aductiune;

- pietris si piatra sparta pentru stratul de drenaj;

- beton armat necesar realizarii fundatiilor, stalpilor si placii;

Proiectul propus presupune realizarea unor constructii permanente supraterane și subterane.

Construcțiile supraterane – front captare apa

Iluminatul exterior se realizează pe stâlpi din beton cu Hmax = 6 m, iar împrejmuirea pe stâlpi metalici cu H max = 2,0 m.

Construcțiile subterane sunt de tipul rețelelor de conducte realizate îngropat, cu cămine pentru vane cu gura de acces la nivelul CTA.

 Scurgerea apelor pluviale de pe partea carosabilă se va realiza prin panta transversală spre rigole. În timpul derulării lucrărilor, nu se estimează deversări de fluide sau alte materiale poluante în emisii de suprafaţă sau contaminarea apei freatice. Pot apărea surse accidentale de poluanţi (combustibili) pe sol, care pot ajunge în apa freatică, dar cu probabilitate redusă şi în cantităţi controlabile. Unul din factorii principali care pot genera o poluare accidentală a apelor subterane îl constituie ploile torenţiale care pot spăla zonele de lucru, fenomen care poate duce la infiltraţii cu poluanţi.

Pentru evitarea antrenării poluanţilor scăpaţi accidental pe sol, care pot fi infiltraţi în apele subterane, respectiv pentru evitarea unor scurgeri accidentale de combustibili sau materiale în apele de suprafaţă se vor lua următoarele măsuri :

- verificarea periodică şi menţinerea într-o stare tehnică corespunzătoare a tuturor utilajelor şi mijloacelor de transport auto utilizate;

- respectarea normelor privind manipularea materialelor utilizate (asfalt, bitum, etc.) atât în timpul transportului, cât şi în timpul punerii în operă.

De asemenea se vor controla şi vidanja periodic recipienţii utilizaţi pentru colectarea apelor uzate menajere. Se recomandă ca amplasamentul pentru organizarea de şantier să nu se afle în apropierea apelor de suprafaţă şi să fie în afara localităţilor, astfel încât să nu aducă prejudicii mediului natural sau uman.

 **Organizarea de şantier**

 Lucrările necesare organizării de santier constau în :

 -amenajarea suprafetei destinate organizării de santier

 -împrejmuirea organizării de santier;

 -asigurarea utilitătilor de către constructor,

 -amenajarea spatiilor necesare desfăsurării activitătii specifice organizării de santier (ex. spatii de birouri, containere pentru depozitarea deseurilor, zona parcare utilaje, punct PSI, grup sanitar, etc.);

 -organizarea spatiilor necesare depozitării temporare a materialelor, luând masurile specifice pentru conservare pe timpul depozitarii şi evitării degradărilor;

-instruirea personalului şi luarea de măsuri de respectare a normelor de sănătate şi securitate în muncă, de prevenire si stingere a incendiilor şi de protecția mediului.

-se vor prevedea solutii locale, pentru alimentarea cu apă şi evacuarea apelor uzate în cadrul organizării de santier, respectiv:

-Nu se prevede amenajarea de spatii de cazare a muncitorilor în organizarea de șantier.

 Localizarea organizării de șantier: Organizarea de santier va fi amplasată in incinta amplasamentului pe ampriza viitoarei investitii.

Impactul potențial al unei organizări de santier este generat de următorii factori:

 -emisii noxe în aer şi apă, deșeuri;

 -modificări în structura solului datorat traficului şi staționării utilajelor şi a țevilor;

 -impact peisagistic pe perioada existenței organizării de șantier.

Impactul activitătii utilajelor asupra aerului şi apelor este redus în situatia respectării stricte a normelor de protecție a mediului.

Constructorul are obligatia ca prin activitatea ce o desfăsoară în santier sa nu afecteze cadrul natural din zonă.

Personalul va fi instruit pentru respectarea curăteniei în cadrul organizării de santier şi a normelor de igiena.

 **2.2 Cumularea cu alte proiecte existente și/sau aprobate**

 Proiectarea obiectivului s-a realizat conform P.U.G. aprobat prin H.C.L.Livezile nr.8/28.02.2012;

 Nu se cumulează cu alte proiecte existente și/sau aprobate.

**2.3** **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității, prin ocuparea suprafeței de teren și utilizarea resursei de apă subterană.

Resursele naturale folosite în constructie şi functionare sunt: apa , nisip , materiale de constructie;.

 Cantitatile de material excavat vor fi:

* pamant excavat din zona santurilor ;
* pamant excavat din zona de amenjare a platformelor necesare (sapatura in teren tare).

Pamantul excavat se va reutiliza in cadrul lucrarilor necesare, spre exemplu la umpluturile necesare santurilor.

**Apă :**Apa necesară pentru fabricarea betoanelor şi pentru terasamente va fi furnizata prin betonul marfa, de catre furnizori autorizati in realizarea betoanelor.

Materialele utilizate in vederea infiintarii sistemului de alimenatre cu apa vor fi asigurate de constructor, de la furnizori autorizati, care asigura transportul. Acesta este pus in opera de catre constructor, fiind depozitat temporar in organizarea de santier a proiectului.Cantitatea de pământ necesară realizării terasamentelor santurilor va putea fi preluată din săparea acestora prevăzută în acest proiect, refacandu-se astfel cadrul natural. Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

 **2.4 Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

***Deșeurile rezultate în urma desfășurării activităților de construcție - m*o*ntaj*** (codificate conform H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, Anexa 2) sunt următoarele:

* ***deșeuri menajere*** (20 03 01), generate din activitatea muncitorilor: se vor depozita în container și vor fi predate pe bază de contract către serviciul de salubrizare al localității; volumul va varia zilnic, funcție de numărul muncitorilor implicați în lucrări;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Depozitarea resturilor reciclabile se va face în cadrul organizării de șantier, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

***Funcționarea obiectivului*** va genera deșeuri de tip menajer, deșeuri de ambalaje și nămol deshidratat.

Deșeurile menajere se vor depozita în europubele etanșe, din PPR, amplasate pe o platformă betonată din cadrul incintei, de unde vor fi evacuate periodic de firma specializată în salubritate. Se vor asigura facilitățile necesare pentru colectarea selectivă.

Nămolul deshidratat este stabilizat biologic și poate fi depozitat în locuri special amenajate sau poate fi folosit în agricultură. Deoarece în stația de epurare intră doar apă uzată menajeră, nu există pericolul de contaminare cu metale grele.

Stocarea temporară se realizează la locul de generare a deșeului, nămolurile fiind apoi transportate spre alte destinații de tratare, eliminare sau reutilizare. Capacitatea maximă admisibilă de stocare poate fi de trei ani dacă destinația nămolului este tratarea şi de un an, dacă nămolurile urmează să fie eliminate.

Transportarea materiilor rezultate în urma procesului de epurare (impurități de la grătare și nămol stabilizat) trebuie să se facă cu mijloace de transport adecvate pentru a păstra curățenia drumurilor.

 ***Substanțele și preparatele chimice periculoase utilizate***

În cadrul procesului de construire nu sunt folosite substanțe și preparate chimice periculoase care să afecteze factorii de mediu.

În faza de funcționare, este folosit hipocloritul de sodiu si carbunele activ care ar putea să afecteze factorii de mediu. Hipocloritul de sodiu si carbunele activ este folosit Tratarea apei în staţiile de clorinare amplasate lângă rezervoarele de înmagazinare

**2.5Poluarea și alte efecte negative**

În ceea ce priveşte problemele de protecţia mediului, vor fi prevăzute măsuri obligatorii pentru executantul lucrării astfel încât să se preîntâmpine degradarea factorilor de mediu. În acest sens se vor avea în vedere:

* protejarea solului şi subsolului în zonele adiacente obiectivului de lucru;
* restrângerea pe cât posibil a spaţiului de depozitare a materiilor prime, pe suprafeţe raţional dimensionate, lângă obiectivul de execuţie;
* excedentele de materiale rezultate în urma săpăturilor vor fi transportate şi depozitate, conform acordurilor încheiate cu beneficiarul, în locuri special amenajate (gropi de împrumut, depozite de deşeuri sau terenuri scoase din folosinţă şi având această destinaţie) cu respectarea principiilor ecologice.

Lucrările propuse prin prezentul proiect nu conduc la poluarea semnificativă a zonei.

Se disting două tipuri de poluanţi:

* Pe perioada construirii, care ar putea crea efecte locale pe termen scurt (de natură temporară);
* În timpul perioadei de exploatare, care ar putea crea efecte pe termen lung (de natură permanentă).

***Apa***

* În perioada de execuţie

Pentru a evita poluarea în vecinătatea lucrărilor, utilajele vor fi stocate la sfârşitul zilei de lucru într-o parcare special amenajată în zonă mai înaltă, prevăzută cu o pantă astfel încât apele pluviale şi eventualele scăpări de carburanţi să fie reţinute într-un separator de produse uşoare. Impurificarea apelor poate apărea şi în cazul unor scurgeri accidentale de produse petroliere de la maşinile şi utilajele din timpul execuţiei, aceste scurgeri fiind în cantităţi mici care nu pot infesta apa subterană.

* În perioada de exploatare

Exploatarea sistemului de canalizare nu are efecte negative asupra apelor de suprafaţă şi a celor de adâncime. Prin etanşarea conductelor de transport apă uzată se elimină exfiltraţiile în sol şi astfel nu poate apărea riscul alunecărilor de teren.

Lucrările de execuţie a reţelelor edilitare nu vor avea nici o influenţă asupra apelor de suprafaţă şi a celor de adâncime prin măsurile ce se vor lua pentru preîntâmpinarea exfiltraţiilor. Prin execuţia sistemului centralizat de canalizare, calitatea apelor de suprafaţă nu va fi afectată.

 ***Sol și subsol***

* În perioada de execuţie

Sursele de poluare în perioada de execuţie sunt generate de:

* Traficul auto, prin scurgeri accidentale de produse petroliere în timpul operaţiilor de alimentare sau datorită stării tehnice defectuoase a utilajelor şi echipamentelor de transport şi montaj;
* Depozitarea materialelor de construcţii şi a deşeurilor pe suprafeţe de teren neimpermeabilizate.

Reducerea impactului asupra solului şi subsolului se realizează prin utilizarea mijloacelor de transport şi montaj în stare bună de funcţionare şi depozitarea controlată a reziduurilor şi a materialelor de construcţii.

Poluarea solului şi subsolului se caracterizează ca fiind negliabilă.

* În perioada de exploatare

Prin măsurile care se iau în perioada de execuţie, se elimină posibilitatea exfiltraţiilor.

O sursă potenţială de poluare a solului şi subsolului în perioada de exploatare este reprezentată de scurgerile de produse petroliere de la utilajele de transport ale beneficiarului (materii prime, deşeuri solide, etc.).

În perioada de exploatare, poluarea solului şi subsolului este neglijabilă.

 ***Aer***

* În perioada de execuţie

Pentru realizarea obiectivului se vor executa lucrări de excavaţii, transportul pământului, a betoanelor, utilajelor, etc. care implică utilizarea mijloacelor de transport grele: autocamion, autobasculantă, buldoexcavator, automacara, autobetonieră. Poluanţii pentru aer în timpul execuţiei sunt: praful și gazele de eşapament.

Sursele de impurificare ale atmosferei asociate activităţilor de execuţie sunt surse libere, deschise, diseminate pe suprafaţa de teren pe care au loc lucrările. Reducerea acestor poluanţi se poate face prin amplasarea unor ecrane protectoare şi udarea suprafeţelor.

Poluarea componentei de mediu aer este de scurtă durată, limitată în timp (perioada de execuţie).

* În perioada de exploatare

Sistemul de alimentare cu apă potabilă nu generează poluanţi atmosferici.

Sistemul de canalizare și epurare apă uzată poate genera disconfort olfactiv, care poate avea impact asupra stării de sănătate a populației și a mediului. Titularul activității trebuie să ia toate măsurile necesare pentru reducerea emisiilor de miros astfel încât disconfortul olfactiv să nu afecteze sănătatea populației și mediul înconjurător, să întrețină rețeaua de canalizare și stația de epurare astfel încât să nu creeze disconfort olfactiv.

În cazul existenței disconfortului olfactiv, operatorul/titularul activității are obligația să ia toate măsurile necesare în vederea diminuării disconfortului produs, prin implementarea unui plan de gestionare a disconfortului olfactiv avizat de autoritatea publică centrală pentru sănătate, prin structurile subordonate și/sau autoritatea administrației publice locale, după caz, iar în cadrul procedurilor de reglementare din punctul de vedere al protecției mediului planul de gestionare a disconfortului olfactiv se avizează și de autoritatea competentă pentru protecția mediului.

 ***Zgomot şi vibraţii***

* În perioada de execuţie

Zgomotul şi vibraţiile se produc în perioada execuţiei de la utilajele de execuţie şi de la traficul auto.

Nivelul de zgomot la sursă este cca. 85÷95 dB(A), în unele cazuri 110 dB(A). Caracterul zgomotului este de joasă frecvenţă şi durata este cca. 8 ore/zi.

Nivelul total de zgomot nu depăşeşte 70 dB(A) la limita perimetrului construit şi 50 dB(A) la cel mai apropiat receptor protejat.

* În perioada de exploatare

Singurele surse de zgomot provin de la funcţionarea staţiei de epurare si a statiilor de repompare, iar nivelul de zgomot produs de acestea se va încadra în prevederile SR 10009/2017.

 ***Biodiversitate***

Lucrările de construcţie aferente sistemului de alimentare cu apă pot conduce la intensificarea factorilor de stres asupra ecosistemelor naturale, atât prin lucrări directe, cât şi prin efecte colaterale cum sunt intensificarea traficului rutier şi creşterea activităţii antropice.

Principala pierdere potenţială determinată de lucrările de construcţie este legată de efectul de dezorganizare spaţială a ecosistemelor şi generarea unor efecte de barieră. Speciile de păsări identificate în zona de interes a proiectului cuibăresc pe suprafeţe întinse.

Se apreciază că dezechilibrele asupra ecosistemelor din zonă ca urmare a realizării lucrărilor vor avea o intensitate redusă spre medie. Caracterul dezechilibrelor este reversibil şi se estimează ca într-un interval de max.1 an de la finalizarea lucrărilor, să se reinstaleze starea de normalitate.

Se estimează că, la funcţionarea în regim normal a staţiei de tratare apă, impactul asupra biodiversităţii şi implicit asupra populaţiilor de păsări sălbatice va fi nesemnificativ.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier. În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Efect de modificare a peisajului actual îl va avea edificarea construcției, pe toată perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Realizarea proiectului propus nu va avea impact asupra caracteristicilor demografice ale populației locale, nu va determina schimbări de populație în zonă.

Lucrările de amenajare ale obiectivului se vor desfășura cu respectarea legislației în vigoare.

Prin promovarea proiectului se vor îmbunătăţi condiţiile de viaţă ale locuitorilor. Se vor asigura condiţii mai bune pentru dezvoltarea socio-economică zonală, potenţialii investitori putând beneficia de avantajele create de îmbunătăţirea infrastructurii.

 **2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: ***nu este cazul***;
* riscul de dezastre naturale: ***nu este cazul*** - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: ***nu este cazul***.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

 Conform Notificării pentru asistență de specialitate de sănătate publică nr.17056/26.09.2022 emisă de Direcția de Sănătate Publică Mehedinți, pentru obiectivul **” Optimizarea consumului de apa in localitatea Livezile si cresterea capacitatii apei extrase pentru consumul de apa in localitatea Izvoralu de Jos al comuna Livezile,,** trebuie să se respecte recomandările asupra modului de îndeplinire a cerințelor și prevederilor legale în vigoare – Ordin M.S. 1030/2009, Ordin M.S. 119/2014 cu completările și modificările ulterioare - Anexă,( art.22, 23, 24, 25, 26) H.G. 974/2004 cu completările și modificările ulterioare.

 **3.Amplasarea proiectului**

Terenul pe care este amplasat proiectul este roprietate publică a comunei Livezile ;

 **3.1 Utilizarea actuală și aprobată a terenurilor**

Conform Certificatului de urbanism nr. 130 din 11.07.2022 emis Primaria comunei Livezile , folosința și destinația terenului conform P.U.G. aprobat este de zona drumuri publice si retele de utilitati., Nu se va schimba destinatia actuală a terenului;

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

i.Zone umede, zone riverane, guri ale râurilor: ***nu este cazul*.**

ii.Zone costiere și mediul marin: ***nu este cazul.***

iii.Zonele montane și forestiere: ***nu este cazul.***

iv.Arii naturale protejate de interes național, comunitar, internațional: ***nu este cazul;***

v.Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice-nu este cazul;

vi.Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: ***nu este cazul.***

vii.Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***

viii. Zonele cu o densitate mare a populației: ***nu este cazul****.*

ix.Peisaje și situri importante din punct de vedere istoric, cultural sau arheologic: nu este cazul conform punct de vedere emis de Directia Judetena de Cultura Mehedinti inregistrat la APM MH cu nr.14349 din 19.12.2022;

**4.Tipurile și caracteristicile impactului potențial**

Zona poate fi afectată din punct de vedere al factorilor de mediu, în două situații: pe perioada execuției obiectivului și pe perioada exploatării obiectivului.

Cuantificarea amplorii prognozate a impactului a ținut seama de efectele asupra mediului:

* direct, indirect, secundar și cumulativ;
* pe termen scurt, mediu și lung; permanent și temporar;
* pozitiv și negativ.
	1. **Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu este redusă.

**4.6 Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

***În perioada de funcționare****:*

* ***Durata impactului:*** în intervalul de lucru;
* ***Frecvența impactului:*** zilnic;
* ***Reversibilitatea impactului:***în condiții de funcționare normală a obiectivului propus, se apreciează că nu sunt situații care să determine ireversibilitatea impactului.

**4.7Cumularea impactului cu impactul altor proiecte existente şi/sau aprobate**: Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect,

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

***4.În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.***

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare –conform punct de vedere nr.417 din 19.09.2022 emis de Compartimentul Arii Protejate –Biroul C.F.M al APM Mehedinti

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul propus intră sub incidența articolelor nr. 48 și nr. 52 din Legea nr. 107/25.09.1996 - *legea apelor.*  Proiectul**” Optimizarea consumului de apa in localitatea Livezile si cresterea capacitatii apei extrase pentru sistemul de alimetare cu apa Izvoralu de Jos ,judetul Mehedinti** detine atat decizia **SEICA nr.848/01.02.2023** cat si ***Avizul de gospodărire a apelor nr. 4 din 10.02.2023*** cu emitent A.N. APELE ROMÂNE- Administrația Bazinală de Apă Jiu, Sistemul de Gospodărire a Apelor Mehedinți cu urmatoarele conditii **impuse beneficiarului :**

Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zileinainte de aceasta;

Lucrarile proiectate se vor corela functional sub aspect hidrotehnic cu lucrarile existente , executate in zona, dupa caz .

Sa nu arunce materiale de nici un fel in albie sau pe malurile :

* pr. Drincea 1 – curs de apa cadastrat

Lucrarile se vor executa numai pe terenuri reglementate din punct de vedere juridic .

* Sa respecte recomandarile din Referat hidrogeologic de expertiza la Studiul

hidrogeologic preliminar privind investitia “***Suplimentarea alimentarii cu apa a localitatii Izvoralu de Jos, comuna Livezile, judetul Mehedinti*** “, emis de catre I.N.H.G.A. Bucuresti si inregistrat cu nr. 1331 din 12.12.2022.

Dupa finalizarea executiei se va intocmi studiu hidrogeologic definitiv al captarii de ape subterane al investitiei, ce va cuprinde:

- toate datele privind executia forajului si definitivarea acestora (caracteristicile tehnice ale lucrarii,adancime, litologie, intervale captate).

- rezultatele pomparilor experimentale (niveluri, denivelari, debite specifice,parametri hidrogeologici ai acviferului).

- rezultatele analizelor chimice si datele de exploatare (debit de exploatare, raza de influienta, denivelare la exploatare, regim de functionare).

Pe baza documentatiei mai sus mentionate, se va intocmi studiul hidrogeologic al captarilor

de apa subterana pentru stabilirea zonelor de protectie sanitara si a perimetrului de protectie hidrogeologica, conform H.G. 930/2005, a carui elaborare poate fi asigurata de catre ”Institutul National de Hidrologie si Gospodarire a Apelor”.

In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MAP nr. 828/2019.

 La punerea in functiune a lucrarilor, beneficiarul va solicita unei societati certificate intocmirea documentatiei tehnice in vederea obtinerii Autorizatiei de Gospodarire a Apelor, normativul de continut al acesteia fiind conform Ordinului M.A.P.nr. 891/2019**.**

 ***Prezentul aviz nu se refera la rezistenta si stabilitatea lucrarilor si nu exclude obligativitatea solicitarii si obtinerii si a celorlalte avize si acorduri legale.***

Avizul de gospodarire a apelor isi mentine valabilitatea pe toata perioada de executie a lucrarilor daca acestea au inceput in termen de 2(doi) ani de la emitere si daca au fost respectate prevederile inscrise in aviz , in caz contrar acesta isi piede valabilitatea.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul terenului situat in intravilanul satelor Livezile si Izvoralu de Jos , comuna Livezile cu respectarea următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta recomandările din Notificarea de asistență de specialitate nr. 17056/16.09.2022 emisă de D.S.P. Mehedinți;***
* ***Se vor respecta condițiile din Avizul de gospodărire a apelor nr. 4/10.02.2023 emis de S.G.A. Mehedinți;***
* Se vor respecta măsurile prevăzute prin proiect în vederea diminuării impactului asupra factorilor de mediu;
* Beneficiarul răspunde de realizarea corectă a lucrărilor propuse, prezentate în Memoriul de prezentare;
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;
* Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora;
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;
* ***La finalizarea întregii investiții și punerea în funcțiune a acesteia beneficiarul va înainta documentația tehnică întocmită, conform Ordinului Ministerului Apelor și Pădurilor nr.891/23.07.2019 de către un proiectant certificat, în vederea obținerii Autorizației de Gospodărire a Apelor, documentație ce va fi însoțită de Procesele Verbale de recepție a lucrărilor;***
* ***La finalizarea proiectului autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare. Procesul-verbal întocmit se anexează și face parte integrantă din procesul-verbal de recepție la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

 **DIRECTOR EXECUTIV,**

 **Dragos Nicolae TARNITA**

 **Șef Serviciu A.A.A., Intocmit**

 Claudia **LOHON** Ilse Palaloga